6 โรงกลั่นเคาะลงทุน 5 หมื่นลบ.รับมาตรฐานน้ำมันยูโร 5 ก่อนมีผลบังคับใช้ปี 67
6 โรงกลั่นเคาะลงทุน 5 หมื่นลบ.รับมาตรฐานน้ำมันยูโร 5 ก่อนมีผลบังคับใช้ปี 67
6 โรงกลั่นเคาะลงทุน 5 หมื่นลบ.รับมาตรฐานน้ำมันยูโร 5 ก่อนมีผลบังคับใช้ปี 67
20 ม.ค. 2563

นางสาวนันธิกา ทังสุพานิช อธิบดีกรมธุรกิจพลังงาน เปิดเผยความคืบหน้าการปรับปรุงคุณภาพน้ำมันให้ได้ตามที่กฎหมายกำหนดมาตรฐานยูโร 5 ของ 6 โรงกลั่นน้ำมัน ได้แก่ บริษัท ไทยออยล์ จำกัด (มหาชน) หรือ TOP, บมจ.พีทีที โกลบอล เคมิคอล จำกัด (มหาชน) หรือ PTTGC, บริษัท เอสโซ่ (ประเทศไทย) จำกัด (มหาชน) หรือ ESSO ,บริษัท ไออาร์พีซี จำกัด (มหาชน) หรือ IRPC และ บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC เบื้องต้นจะใช้เงินลงทุนรวมประมาณ 5 หมื่นล้านบาท ซึ่งจะมีผลบังคับใช้ในปี 2567
ขณะที่ต้นทุนจากการปรับมาตรฐานจากปัจจุบันเป็นมาตรฐานยูโร 4 เป็นยูโร 5 ขณะนี้อยู่ระหว่างหารือกับทางกลุ่มโรงกลั่นฯ ส่วนต้นทุนที่เพิ่มขึ้นนั้นจะบวกในเนื้อน้ำมันเท่าไร ทางสำนักงานนโยบายและแผนพลังงาน(สนพ.) จะเป็นผู้ศึกษาต้นทุนดังกล่าว
“ปัจจุบันมีโรงกลั่นฯที่สามารถผลิตน้ำมันมาตรฐานยูโร 5 ได้แก่ โรงกลั่น PTTGC TOP และ BCP ซึ่งการปรับปรุงมาตรฐานน้ำมันเป็นยูโร 5 ต้นทุนแต่ละโรงจะแตกต่างกับ เนื่องจากคุณภาพโรงกลั่นฯแตกต่างกัน ปัจจุบันกรมฯ อยู่ระหว่างการเจรจากับทางกลุ่มโรงกลั่นฯ อย่างไรก็ตามในช่วงนี้มาตรการลดปัญหาฝุ่น PM2.5 ได้เร่งนโยบายส่งเสริมการใช้น้ำมันดีเซล B10 และB20 สามารถลดปัญหาฝุ่น 20-25%”นางสาวนันธิกา กล่าว
 